***נהלי עבודה :***

**נהלי עבודה במועדוניות**

1. יש להקפיד בכבודם של הילדים, לדבר אליהם בנימוס ולהוות דוגמא ומופת בהתנהגות הצוות.
2. יש להקפיד על שמירת סודיות בכל פרט על הילדים אל מול אנשים אשר לא נמנים על צוות האגודה.
3. הגעה לעבודה תעשה בלבוש צנוע והופעה מכובדת כיאה לאנשים העובדים עם קהל.
4. כדאי לשמור על הציוד האישי במקום סגור על מנת למנוע גניבה.

**שעות עבודה במהלך השנה:**

1. באופן כללי שעות העבודה במועדונית הם בימים א-ה בין השעות 13:30-18:30 או 19:30, בהתאם + בקייטנה בחגים ובימי הקיץ שעות הפעילות יהיו בין השעות 08:00-14:00 . מלבד ירדן, שיתקבל לפי רכזת מועדוניות פליטים.
2. בכל המועדוניות הותקנו שעוני נוכחות. על כל מדריך/מורה מקצועי להחתים את שעון הנוכחות בכניסה וביציאה מן המועדונית.
   * עובד שהחסיר למעלה מ – 4 החתמות בחודש, יקבל הזהרה בחודש הראשון , במידה ומיקרה זה חוזר על עצמו, העובד יוזמן לשיחת משמעת לעמותה.
3. כל מי שלא התחיל או סיים את היום במועדונית – יחתים את השעון וידווח לרכזת על הזמן שבו לא שהה במועדונית (בעיקר רלבנטי למי שעושה הסעות/ליווים).

**חופשות וימי מחלה:**

1. במידה ומישהו לא מרגיש טוב ולא יכול להגיע לעבודה – נא להודיע למנהלת הישירה, בהקדם האפשרי.
2. כל יום מחלה מחויב בהגשת אישור רפואי. עובד שלא המציא אישור מחלה – דינו כדין יום חופש. יש לדאוג כי אישורי המחלה יגיעו לראש תחום חינוך לא יאוחר מה 17 לחודש . עובד שלא העביר ווידא הגעה של האישור – לא ייחשב האישור.
3. בקשת חופשה- יש לבקש שבועיים מראש. אישור יום חופשה הוא תלוי צרכי המועדונית ואישורה של הרכזת בלבד!

**חדרי הפעילות:**

פעילות הילדים נמשכת לאורך כל היום כאשר במהלך היום מחליפות הקבוצות חדרים.

לכן, חשוב להקדיש את 5 הדקות האחרונות של כל פעילות לדברים הבאים:

1. משאירים את הכיסאות והשולחנות מסודרים.
2. האשפה בפח והרצפה נקייה.
3. יש לדאוג גם לכבות אורות ומיזוג.

**ארוחת הצהריים:**

1. ארוחת הצהריים מתקיימת בכל יום פעילות רגיל בכל מועדונית בשעות אחרות.
2. יש לדאוג שהילדים שוטפים ידיים לפני כל מגע עם האוכל
3. אין לאפשר לילדים גישה לאוכל ללא מלווה (או לחד האוכל)

**ציוד, טלפונים וצילומים:**

1. המדריכים יהיו אחראיים על הציוד העומד לרשות הקבוצה (משחקים, קלטות וידאו,

כדורים וכיוצא בזה). יש לדאוג כי בגמר השימוש בציוד הוא יוחזר למקומו.

1. לצילומים ניתן להשתמש במכונת הצילום. אין לצלם צילומים אישיים או להדפיס ללא אישור מפורש מהרכזת.
2. לא לנסות לתקן תקלות לבד.
3. הטלפונים במועדוניות נועדו לקשר עם הורים ומורים. נא להימנע משיחות פרטיות.